***Hard to Kill*** er en amerikansk actionkriminal-film fra 1990 med Steven Seagal i hovedrollen. Andre sentrale rolle spilles av Kelly LeBrock, Frederick Coffin og William Sadler. Regi er ved Bruce Malmuth.

Handling
--------

Los Angeles-detektiven Mason Storm (Steven Seagal) snubler over et korrupsjonskomplott på politisk høyplan. Oppdagelsen får dramatiske følger for både ham og hans familie. Like etter blir hans hjem invadert av leiemordere. Kona blir drept, men sønnen klarer å komme seg unna. Storm havner selv i koma, men pålitelige kollegaer klarer å få det hele til å se ut som han ble drept i attentatet. I hele syv år ligger Storm i koma, og under denne tiden har sykepleieren Andy Stewart tatt hånd om ham. Når han til slutt våkner får uheldigvis også morderne vite at han er i live. Men hans sykepleier oppdager at han er i fare, og klarer å få ham i sikkerhet. Nå har Storm kun ett eneste mål: Å ta hevn over mannen som stod bak drapet på kona. Storm legger seg dermed i hardtrening for å være beredt til det endelige oppgjøret.

Om filmen
---------

Anmelderne
*Hard to Kill* har bare fått 36 % på Rotten Tomatoes.

Det norske filmnettstedet CINERAMA gav den dårlig omtale i forbindelse med en DVD-lansering i 1999. Anmelderen gav den terningkast to og skrev blant annet: «*Steven Seagal er neppe den helt store skuespilleren, men ettersom han passer til roller av denne typen får vi heller ikke se han drite seg ut. Kelly Le Brock derimot (sykepleieren) stiller svært dårlig i sin rolle, og det er sikkert en av grunnene til at vi ikke har sett så mye til henne siden*».

Publikum
Den gjorde det forholdsvis bra på amerikanske kinoer, hvor den innbrakte over $47 millioner.

I Norge
Den ble forbudt vist på norske kinoer av Statens Filmkontroll, men ble utgitt på video sommeren 1990.

Rollebesetning
--------------

| Skuespiller | Rolle |
| --- | --- |
| Steven Seagal | Detective Mason Storm |
| Kelly LeBrock | Sykepleier Andrea 'Andy' Stewart |
| William Sadler | Senator Vernon Trent |
| Bonnie Burroughs | Felicia Storm |
| Charles Boswell | Jack Axel |
| Frederick Coffin | Lt. Kevin O'Malley |
| Branscombe Richmond | Max Quentero |
| Andrew Bloch | Capt. Dan Hulland |
| James DiStefano | Nolan |
| Dean Norris | Det. Sgt. Goodhart |
| Jerry Dunphy |  |
| Zachary Rosencrantz | Sonny Storm |
| Robert LaSardo | Punk |
| Geoffrey Bara | Sonny at five |

Referanser
----------

1. ↑  «Hard to Kill». *Rotten Tomatoes* **(engelsk)**. Besøkt 4. oktober 2021.
2. ↑  «CINERAMA – Hard to Kill (18.6.1999)». Arkivert fra originalen 4. mars 2016. Besøkt 26. juni 2011.
3. ↑

Eksterne lenker
---------------

* (en) *Hard to Kill* på Internet Movie Database Rediger på Wikidata

* (no) *Hard to Kill* hos Filmfront Rediger på Wikidata

* (sv) *Hard to Kill* i Svensk Filmdatabas Rediger på Wikidata

* (da) *Hard to Kill* i Danmark Nationale Filminstitut Rediger på Wikidata

* (en) *Hard to Kill* på AllMovie Rediger på Wikidata

* (fr) *Hard to Kill* på Allociné Rediger på Wikidata

* (nl) *Hard to Kill* på MovieMeter Rediger på Wikidata

* (en) *Hard to Kill* på Turner Classic Movies Rediger på Wikidata

* (en) *Hard to Kill* på American Film Institute Rediger på Wikidata

* (en) *Hard to Kill* på Rotten Tomatoes Rediger på Wikidata

Portal: Film